CELEX: 52022PC0055
Language: da
Date: 2022-02-03
Title: Forslag til EUROPA-PARLAMENTETS OG RÅDETS FORORDNING om ændring af Europa-Parlamentets og Rådets forordning (EU) 2021/954 om en ramme for udstedelse, kontrol og accept af interoperable covid-19-vaccinations-, test- og restitutionscertifikater (EU's digitale covidcertifikat) for så vidt angår tredjelandsstatsborgere, der lovligt opholder sig eller bor på medlemsstaternes område under covid-19-pandemien

EUROPA-
                              KOMMISSIONEN
                                                        Bruxelles, den 3.2.2022
                                                        COM(2022) 55 final
                                                        2022/0030 (COD)
                                            Forslag til
                 EUROPA-PARLAMENTETS OG RÅDETS FORORDNING
   om ændring af Europa-Parlamentets og Rådets forordning (EU) 2021/954 om en ramme
       for udstedelse, kontrol og accept af interoperable covid-19-vaccinations-, test- og
            restitutionscertifikater (EU's digitale covidcertifikat) for så vidt angår
    tredjelandsstatsborgere, der lovligt opholder sig eller bor på medlemsstaternes område
                                   under covid-19-pandemien
DA                                                                                         DA
 ---pagebreak---                                                   BEGRUNDELSE
   1.         BAGGRUND FOR FORSLAGET
   •          Forslagets begrundelse og formål
   Tredjelandsstatsborgere, der lovligt bor eller opholder sig i en medlemsstat, kan i
   overensstemmelse med konventionen om gennemførelse af Schengenaftalen 1 frit rejse inden
   for de andre medlemsstaters område, forudsat at de opfylder visse betingelser. Den politik,
   som Unionen har udformet for at sikre, at der ikke foretages grænsekontrol af personer, der
   passerer de indre grænser, gavner således ikke kun unionsborgere, men også
   tredjelandsstatsborgere, der har ret til at rejse inden for EU. Nogle af de restriktioner, som
   medlemsstaterne har indført for at begrænse spredningen af severe acute respiratory syndrome
   coronavirus 2 ("sars-CoV-2"), som forårsager coronavirussygdom 2019 ("covid-19"), har
   imidlertid haft indvirkning på udøvelsen af denne ret. Foranstaltningerne har ofte bestået af
   indrejserestriktioner eller andre specifikke krav for personer, der rejser på tværs af grænserne,
   f.eks. krav om, at de skal gå i karantæne eller selvisolation eller skal testes for sars-CoV-2-
   infektion før og/eller efter ankomsten.
   For at lette den frie bevægelighed under covid-19-pandemien vedtog Europa-Parlamentet og
   Rådet på grundlag af artikel 21 i traktaten om Den Europæiske Unions funktionsmåde
   (TEUF) den 14. juni 2021 forordning (EU) 2021/9532 om en ramme for udstedelse, kontrol og
   accept af interoperable covid-19-vaccinations-, test- og restitutionscertifikater (EU's digitale
   covidcertifikat). Ved forordning (EU) 2021/953 lettes den frie bevægelighed, ved at
   unionsborgere og deres familiemedlemmer, som kan være tredjelandsstatsborgere, kan få
   udstedt interoperable og gensidigt accepterede certifikater for covid-19-vaccination, -test og -
   restitution, som de kan anvende, når de rejser. Hvis medlemsstaterne gør undtagelser fra visse
   restriktioner på den frie bevægelighed for personer, der er i besiddelse af et bevis for
   vaccination, test eller restitution, er EU's digitale covidcertifikat med til at gøre det muligt for
   borgerne at drage fordel af disse undtagelser.
   Samme dag vedtog Europa-Parlamentet og Rådet på grundlag af artikel 77 i TEUF forordning
   (EU) 2021/9543, som skulle gøre det lettere at rejse inden for Schengenområdet under covid-
   19-pandemien ved at udvide rammen for EU's digitale covidcertifikat til
   tredjelandsstatsborgere, der lovligt opholder sig eller bor på medlemsstaternes område, og
   som har ret til at rejse til andre medlemsstater i overensstemmelse med EU-retten.
   Derudover har EU's digitale covidcertifikatsystem vist sig at være det eneste fungerende
   covid-19-certifikatsystem, der fungerer på internationalt plan i stor skala. EU's digitale
   covidcertifikat har derfor fået stigende global betydning og har bidraget til at håndtere
   pandemien på internationalt plan ved at fremme sikker international rejseaktivitet og
   international genopretning. Pr. 31. januar 2022 var de tre lande uden for EU, der er medlem af
   Det Europæiske Økonomiske Samarbejdsområde4, Schweiz5 og 29 andre tredjelande og
   1
            EFT L 239 af 22.9.2000, s. 19.
   2
            Europa-Parlamentets og Rådets forordning (EU) 2021/953 af 14. juni 2021 om en ramme for
            udstedelse, kontrol og accept af interoperable covid-19-vaccinations-, test- og restitutionscertifikater
            (EU's digitale covidcertifikat) for at lette fri bevægelighed under covid-19-pandemien (EUT L 211 af
            15.6.2021, s. 1).
   3
            Europa-Parlamentets og Rådets forordning (EU) 2021/954 af 14. juni 2021 om en ramme for
            udstedelse, kontrol og accept af interoperable covid-19-vaccinations-, test- og restitutionscertifikater
            (EU's digitale covidcertifikat) for så vidt angår tredjelandsstatsborgere, der lovligt opholder sig eller bor
            på medlemsstaternes område under covid-19-pandemien (EUT L 211 af 15.6.2021, s. 24).
   4
            Island, Liechtenstein og Norge.
DA                                                            1                                                           DA
 ---pagebreak---    territorier6 tilsluttet EU's digitale covidcertifikatsystem, og flere forventes at tilslutte sig i
   fremtiden. EU's digitale covidcertifikatsystem er blevet anerkendt som en af de vigtigste
   digitale løsninger til at genskabe international mobilitet7, og Den Internationale
   Luftfartssammenslutning opfordrer kraftigt landene til at vedtage EU's digitale covidcertifikat
   som en global standard8. Kommissionen vil fortsætte sine bestræbelser på at støtte
   tredjelande, der er interesserede i at udvikle interoperable covid-19-certifikatsystemer. Dette
   kan omfatte tilbud om yderligere open source-referenceløsninger, som gør det muligt at
   konvertere et tredjelandscertifikat til et format, der er interoperabelt med EU's digitale
   covidcertifikat, da det også er muligt at tilknytte tredjelande, hvis certifikater gøres
   interoperable ved hjælp af en konvertering9.
   EU's digitale covidcertifikat er siden vedtagelsen blev udbredt i hele Unionen med stor
   succes, og der var ved udgangen af 2021 udstedt over en milliard certifikater. EU's digitale
   covidcertifikat er således et meget udbredt og accepteret pålideligt værktøj til at lette den frie
   bevægelighed ikke bare for unionsborgere og deres familiemedlemmer, men også for de
   ovenfor nævnte kategorier af tredjelandsstatsborgere, når disse rejser inden for EU under
   covid-19-pandemien.
   Den epidemiologiske situation med hensyn til covid-19-pandemien har dog udviklet sig
   betydeligt, siden forordning (EU) 2021/953 og forordning (EU) 2021/954 blev vedtaget. På
   den ene side er vaccinationsgraden, boosterdoser inklusive, steget på verdensplan.
   På den anden side medførte spredningen af den bekymrende sars-CoV-2-variant "delta" i
   anden halvdel af 2021 en betydelig stigning i antallet af smittede, hospitalsindlæggelser og
   dødsfald, hvilket betød, at medlemsstaterne måtte vedtage strenge folkesundhedsmæssige
   foranstaltninger i et forsøg på at sikre tilstrækkelig kapacitet i sundhedssystemerne. I starten
   af 2022 medførte sars-CoV-2-varianten "omikron" kraftige stigninger i antallet af covid-19-
   tilfælde og erstattede "delta" med en hidtil uset grad af smittespredning i hele Unionen og
   resten af verden.
   Det er i øjeblikket ikke muligt at forudsige, hvilke virkninger en eventuel stigning i antallet af
   infektioner i andet halvår af 2022 vil have. Derudover kan det ikke udelukkes, at
   pandemisituationen forværres som følge af nye bekymrende sars-CoV-2-varianter.
   I lyset af ovenstående kan det ikke udelukkes, at medlemsstaterne fortsat vil kræve, at
   tredjelandsstatsborgere, der lovligt opholder sig eller bor på en medlemsstats område, og som
   har ret til at rejse til andre medlemsstater i overensstemmelse med EU-retten, skal fremlægge
   bevis for covid-19-vaccination, -test eller -restitution efter den 30. juni 2022, dvs. den dato,
   hvor forordning (EU) 2021/953 og forordning (EU) 2021/954 i øjeblikket vil udløbe. Det er
   derfor vigtigt at sikre, at det stadig er muligt at benytte EU's digitale covidcertifikat efter
   denne dato.
   Da alle restriktioner for den frie bevægelighed for personer i Unionen, som er blevet indført
   for at begrænse spredningen af sars-CoV-2, bl.a. kravet om at fremlægge EU's digitale
   5
            Unionsborgere og schweiziske statsborgere har gensidig ret til indrejse og ophold på grundlag af aftalen
            mellem Det Europæiske Fællesskab og dets medlemsstater på den ene side og Det Schweiziske Forbund
            på den anden side om fri bevægelighed for personer (EFT L 114 af 30.4.2002, s. 6).
   6
            https://ec.europa.eu/info/live-work-travel-eu/coronavirus-response/safe-covid-19-vaccines-
            europeans/eu-digital-covid-certificate_da#recognition-of-covid-certificates-from-third-non-eu-
            countries.
   7
            https://wttc.org/News-Article/WTTC-identifies-digital-solutions-for-governments-worldwide-to-
            significantly-restore-international-mobility.
   8
            https://www.iata.org/en/pressroom/2021-releases/2021-08-26-01/.
   9
            Ved hjælp af en gennemførelsesretsakt vedtaget i henhold til artikel 8, stk. 2, i forordning
            (EU) 2021/953.
DA                                                          2                                                        DA
 ---pagebreak---    covidcertifikat, skal ophæves, så snart den epidemiologiske situation tillader det, foreslår
   Kommissionen samtidig, at forordning (EU) 2021/954 ændres for at bevare de aktuelle
   henvisninger til forordning (EU) 2021/953, og at der indføres en dynamisk henvisning til
   samme forordning for så vidt angår varigheden af forordning (EU) 2021/954.
   •           Sammenhæng med de gældende regler på samme område
   Forslaget berører ikke Schengenreglerne for så vidt angår indrejsebetingelser for
   tredjelandsstatsborgere. Den foreslåede forordning bør ikke på nogen måde fortolkes således,
   at den tilskynder til eller letter genindførelsen af grænsekontrol ved de indre grænser, som
   fortsat skal være en sidste udvej, der er underlagt betingelserne i forordning (EU) 2016/399
   ("Schengengrænsekodeksen"). 10
   Kommissionen foreslog i sit forslag til Rådets henstilling om ændring af henstilling (EU)
   2020/912 om de midlertidige restriktioner for ikkevæsentlige rejser til EU og eventuel
   ophævelse af disse restriktioner11 at etablere en klar forbindelse mellem Rådets henstilling
   (EU) 2020/912 og EU's digitale covidcertifikat, således at medlemsstaternes myndigheder
   bistås med at kontrollere ægtheden, gyldigheden og integriteten af certifikater, som er udstedt
   af tredjelande.
   •           Sammenhæng med Unionens politik på andre områder
   Forslaget er en del af rækken af EU-foranstaltninger som reaktion på covid-19-pandemien.
   Det bygger navnlig på det arbejde, der er udført i Udvalget for Sundhedssikkerhed, e-
   sundhedsnetværket og Udvalget for EU's digitale covidcertifikat.
   Dette forslag supplerer forslag COM (2022) 50 final, som har til formål at forlænge
   anvendelsen af forordning (EU) 2021/953 om en ramme for udstedelse, kontrol og accept af
   interoperable covid-19-vaccinations-, test- og restitutionscertifikater (EU's digitale
   covidcertifikat) for at lette fri bevægelighed under covid-19-pandemien.
   Med forslaget respekteres medlemsstaternes ansvar for at fastlægge deres sundhedspolitik
   også fuldt ud (artikel 168 i TEUF).
   Forslaget er i overensstemmelse               med     Unionens      politik    om      indvandring  af
   tredjelandsstatsborgere.
   2.          RETSGRUNDLAG,                          NÆRHEDSPRINCIPPET                               OG
               PROPORTIONALITETSPRINCIPPET
   •           Retsgrundlag
   I henhold til artikel 77, stk. 2, litra c), i TEUF fastlægger Unionen betingelserne for
   tredjelandsstatsborgeres muligheder for frit at rejse inden for Unionen i en kortere periode.
   Det er den almindelige lovgivningsprocedure, der finder anvendelse.
   Forslaget vil ændre forordning (EU) 2021/954, som ligeledes er baseret på artikel 77, stk. 2,
   litra c), i TEUF.
   •           Nærhedsprincippet (for områder, der ikke er omfattet af enekompetence)
   Målet med dette forslag, som er at forlænge anvendelsen af forordning (EU) 2021/954, kan
   ikke opfyldes af medlemsstaterne alene. Det er derfor nødvendigt at træffe foranstaltninger på
   EU-plan.
   10
            Europa-Parlamentets og Rådets forordning (EU) 2016/399 af 9. marts 2016 om en EU-kodeks for
            personers grænsepassage (Schengengrænsekodeks) (EUT L 77 af 23.3.2016, s. 1).
   11
            COM(2021) 754 final.
DA                                                    3                                                   DA
 ---pagebreak---    Hvis der ikke træffes foranstaltninger på EU-plan, vil forordning (EU) 2021/954 ophøre med
   at finde anvendelse, og tredjelandsstatsborgere, der lovligt opholder sig eller bor på en
   EU/EØS-medlemsstats område, og som har ret til at rejse til andre medlemsstater i henhold til
   EU-retten, vil ikke længere kunne anmode om og i sidste ende anvende interoperable covid-
   19-vaccinations-, test- eller restitutionscertifikater.
   •         Proportionalitetsprincippet
   En EU-indsats kan tilføre en betydelig merværdi med hensyn til at håndtere de ovenfor
   konstaterede udfordringer og er den eneste måde, hvorpå der kan opnås og opretholdes en
   fælles, strømlinet og accepteret ramme for covid-19-certifikater.
   Vedtagelsen af ensidige eller ukoordinerede foranstaltninger vedrørende covid-19-
   sundhedscertifikater kan medføre foranstaltninger, der gør det vanskeligere for
   tredjelandsstatsborgere, der har ret til at rejse inden for Unionen, at foretage sådanne rejser.
   Den foreslåede ændring bør finde anvendelse i overensstemmelse med forordning (EU)
   2021/953 som foreslås ændret ved forslag COM(2022) 50 final, og dermed kan anvendelsen
   af EU's digitale covidcertifikat forlænges i en begrænset periode for så vidt angår
   tredjelandsstatsborgere, som lovligt bor eller opholder sig i Unionen og har ret til at rejse
   inden for Unionen.
   •         Valg af retsakt
   En forordning sikrer direkte, øjeblikkelig og fælles gennemførelse af EU-lovgivningen i alle
   medlemsstater.
   3.        RESULTATER AF EFTERFØLGENDE EVALUERINGER, HØRINGER AF
             INTERESSEREDE PARTER OG KONSEKVENSANALYSER
   •         Høringer af interesserede parter
   I forslaget tages hensyn til de drøftelser, der regelmæssigt har fundet sted med
   medlemsstaternes myndigheder i forskellige fora.
   •         Indhentning og brug af ekspertbistand
   Forslaget bygger på epidemiologiske oplysninger og vurderinger fra Det Europæiske Center
   for Forebyggelse af og Kontrol med Sygdomme (ECDC), den vurdering af covid-19-
   vacciners sikkerhed, effektivitet og kvalitet, som er foretaget af Det Europæiske
   Lægemiddelagentur (EMA), de tekniske udvekslinger, der finder sted i Udvalget for
   Sundhedssikkerhed, dennes tekniske arbejdsgruppe om covid-19-diagnostiske test og e-
   sundhedsnetværket, samt relevant tilgængelig videnskabelig dokumentation.
   •         Konsekvensanalyse
   På grund af sagens hastende karakter har Kommissionen ikke foretaget nogen
   konsekvensanalyse.
   •         Grundlæggende rettigheder
   Forslaget indebærer behandling af personoplysninger, herunder helbredsoplysninger. Det
   indvirker potentielt på enkeltpersoners grundlæggende rettigheder, nemlig chartrets artikel 7,
   respekt for privatliv, og artikel 8, beskyttelse af personoplysninger. Behandling af
   personoplysninger, herunder indsamling, adgang og anvendelse, indvirker på retten til
   privatliv og beskyttelsen af personoplysninger i henhold til chartret. Indgreb i disse
   grundlæggende rettigheder skal begrundes.
DA                                                    4                                             DA
 ---pagebreak---    For så vidt angår retten til beskyttelse af personoplysninger, herunder datasikkerhed, finder
   Europa-Parlamentets og Rådets forordning (EU) 2016/67912 fortsat anvendelse. Der lægges
   ikke op til nogen undtagelse fra Unionens databeskyttelsesordning, og medlemsstaterne skal
   gennemføre klare regler, vilkår og solide beskyttelsesforanstaltninger i overensstemmelse
   med EU's databeskyttelsesregler.
   4.       VIRKNINGER FOR BUDGETTET
   Finansieringen af foranstaltningerne til støtte for dette initiativ indgår                          i   den
   finansieringsoversigt, der fremlægges sammen med forslaget i COM(2022) 50 final.
   5.       ANDRE FORHOLD
   •        Planer for gennemførelsen og foranstaltninger til overvågning, evaluering og
            rapportering
   Ikke relevant.
   •        Nærmere redegørelse for de enkelte bestemmelser i forslaget
   Artikel 1 i forslaget ændrer varigheden af forordning (EU) 2021/954.
   Artikel 2 vedrører forordningens fremskyndede ikrafttræden.
   12
           Europa-Parlamentets og Rådets forordning (EU) 2016/679 af 27. april 2016 om beskyttelse af fysiske
           personer i forbindelse med behandling af personoplysninger og om fri udveksling af sådanne
           oplysninger og om ophævelse af direktiv 95/46/EF (den generelle forordning om databeskyttelse) (EUT
           L 119 af 4.5.2016, s. 1).
DA                                                      5                                                      DA
 ---pagebreak---                                                                       2022/0030 (COD)
                                                        Forslag til
                     EUROPA-PARLAMENTETS OG RÅDETS FORORDNING
   om ændring af Europa-Parlamentets og Rådets forordning (EU) 2021/954 om en ramme
        for udstedelse, kontrol og accept af interoperable covid-19-vaccinations-, test- og
               restitutionscertifikater (EU's digitale covidcertifikat) for så vidt angår
    tredjelandsstatsborgere, der lovligt opholder sig eller bor på medlemsstaternes område
                                            under covid-19-pandemien
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 77,
   stk. 2, litra c),
   under henvisning til forslag fra Europa-Kommissionen,
   efter den almindelige lovgivningsprocedure, og
   ud fra følgende betragtninger:
   (1)      I henhold til Schengenreglerne kan tredjelandsstatsborgere, der opholder sig lovligt i
            Unionen, og tredjelandsstatsborgere, der er indrejst lovligt i en medlemsstat, færdes
            frit på alle andre medlemsstaters område i 90 dage inden for en periode på 180 dage13.
   (2)      Den 14. juni 2021 vedtog Europa-Parlamentet og Rådet forordning (EU) 2021/953 om
            en ramme for EU's digitale covidcertifikat14. Forordningen fastsætter en fælles ramme
            for udstedelse, kontrol og accept af interoperable covid-19-vaccinations-, test- eller
            restitutionscertifikater for at lette den frie bevægelighed for EU-borgere og deres
            familiemedlemmer under covid-19-pandemien. Forordning (EU) 2021/953 ledsages af
            Europa-Parlamentets og Rådets forordning (EU) 2021/95415, som udvider rammen for
            EU's digitale covidcertifikat til tredjelandsstatsborgere, der lovligt opholder sig eller
            bor på en medlemsstats område, og som i henhold til EU-retten har ret til at rejse til
            andre medlemsstater.
   (3)      Forordning (EU) 2021/953 og (EU) 2021/954 udløber den 30. juni 2022. Pandemien er
            dog stadig aktuel, og det seneste udbrud af den bekymrende omikronvariant indvirker
            fortsat negativt på rejseaktiviteten inden for Unionen. EU's digitale covidcertifikat er
            derfor stadig relevant, og det er nødvendigt at sikre dets fortsatte anvendelse.
   (4)      Anvendelsen af forordning (EU) 2021/953 forlænges med 12 måneder. Eftersom
            formålet med forordning (EU) 2021/954 er at udvide anvendelsen af forordning (EU)
   13
            Europa-Parlamentets og Rådets forordning (EU) 2016/399 af 9. marts 2016 om en EU-kodeks for
            personers grænsepassage (Schengengrænsekodeks) (EUT L 77 af 23.3.2016, s. 1).
   14
            Europa-Parlamentets og Rådets forordning (EU) 2021/953 af 14. juni 2021 om en ramme for
            udstedelse, kontrol og accept af interoperable covid-19-vaccinations-, test- og restitutionscertifikater
            (EU's digitale covidcertifikat) for at lette fri bevægelighed under covid-19-pandemien (EUT L 211 af
            15.6.2021, s. 1).
   15
            Europa-Parlamentets og Rådets forordning (EU) 2021/954 af 14. juni 2021 om en ramme for
            udstedelse, kontrol og accept af interoperable covid-19-vaccinations-, test- og restitutionscertifikater
            (EU's digitale covidcertifikat) for så vidt angår tredjelandsstatsborgere, der lovligt opholder sig eller bor
            på medlemsstaternes område under covid-19-pandemien (EUT L 211 af 15.6.2021, s. 24).
DA                                                            6                                                           DA
 ---pagebreak---         2021/953 til visse kategorier af tredjelandsstatsborgere, som lovligt bor eller opholder
        sig i Unionen, bør varigheden af dens anvendelse være direkte knyttet til
        anvendelsesperioden for forordning (EU) 2021/953. Forordning (EU) 2021/954 bør
        derfor ændres.
   (5)  Denne forordning bør ikke fortolkes således, at den letter eller tilskynder til
        vedtagelsen af rejserestriktioner som reaktion på pandemien. Derudover bør et
        eventuelt krav om kontrol af certifikater, der indføres ved forordning (EU) 2021/953,
        ikke anses for at berettige en midlertidig genindførelse af grænsekontrol ved de indre
        grænser. Kontrol ved de indre grænser bør fortsat være en sidste udvej, der er
        underlagt særlige regler fastlagt i Europa-Parlamentets og Rådets forordning (EU)
        2016/399 (Schengengrænsekodeksen).
   (6)  I medfør af artikel 1 og 2 i protokol nr. 22 om Danmarks stilling, der er knyttet som
        bilag til traktaten om Den Europæiske Union og til traktaten om Den Europæiske
        Unions funktionsmåde, deltager Danmark ikke i vedtagelsen af denne forordning, som
        ikke er bindende for og ikke finder anvendelse i Danmark. Da denne forordning
        udbygger Schengenreglerne, skal Danmark i henhold til artikel 4 i protokollen træffe
        afgørelse om, hvorvidt det vil gennemføre denne forordning i sin nationale lovgivning,
        inden seks måneder efter Rådets vedtagelse heraf.
   (7)  Denne forordning udgør en udvikling af de bestemmelser i Schengenreglerne, som
        Irland ikke deltager i, jf. Rådets afgørelse 2002/192/EF16; Irland deltager derfor ikke i
        vedtagelsen af denne forordning, som ikke er bindende for og ikke finder anvendelse i
        Irland. For at gøre det muligt for medlemsstaterne på de betingelser, der er fastsat i
        forordning (EU) 2021/953, at acceptere covid-19-certifikater udstedt af Irland til
        tredjelandsstatsborgere, der lovligt opholder sig eller bor på dets område med henblik
        på at lette rejser inden for medlemsstaternes område, bør Irland udstede covid-19-
        certifikater, der opfylder kravene i tillidsrammen for EU's digitale covidcertifikat, til
        disse tredjelandsstatsborgere. Irland og de øvrige medlemsstater bør acceptere
        certifikater, som udstedes til tredjelandsstatsborgere, der er omfattet af nærværende
        forordning, på grundlag af gensidighed.
   (8)  For så vidt angår Bulgarien, Kroatien, Cypern og Rumænien udgør denne forordning
        en udvikling af Schengenreglerne, jf. henholdsvis artikel 3, stk. 1, i tiltrædelsesakten
        af 2003, artikel 4, stk. 1, i tiltrædelsesakten af 2005 og artikel 4, stk. 1, i
        tiltrædelsesakten af 2011.
   (9)  For så vidt angår Island og Norge udgør denne forordning en udvikling af de
        bestemmelser i Schengenreglerne, jf. aftalen indgået mellem Rådet for Den
        Europæiske Union og Republikken Island og Kongeriget Norge om disse to staters
        associering i gennemførelsen, anvendelsen og udviklingen af Schengenreglerne, der
        henhører under det område, der er nævnt i artikel 1, litra C, i Rådets afgørelse
        1999/437/EF17.
   (10) For så vidt angår Schweiz udgør denne forordning en udvikling af de bestemmelser i
        Schengenreglerne, jf. aftalen mellem Den Europæiske Union, Det Europæiske
        Fællesskab og Det Schweiziske Forbund om Det Schweiziske Forbunds associering i
   16
        Rådets afgørelse af 28. februar 2002 om anmodningen fra Irland om at deltage i visse bestemmelser i
        Schengenreglerne (EFT L 64 af 7.3.2002, s. 20).
   17
        Rådets afgørelse af 17. maj 1999 om visse gennemførelsesbestemmelser til den aftale, som Rådet for
        Den Europæiske Union har indgået med Republikken Island og Kongeriget Norge om disse to staters
        associering i gennemførelsen, anvendelsen og den videre udvikling af Schengenreglerne (EFT L 176 af
        10.7.1999, s. 31).
DA                                                   7                                                      DA
 ---pagebreak---           gennemførelsen, anvendelsen og udviklingen af Schengenreglerne, der henhører under
          det område, der er nævnt i artikel 1, litra C, i afgørelse 1999/437/EF sammenholdt
          med artikel 3 i Rådets afgørelse 2008/146/EF18.
   (11)   For så vidt angår Liechtenstein udgør denne forordning en udvikling af de
          bestemmelser i Schengenreglerne, jf. protokollen mellem Den Europæiske Union, Det
          Europæiske Fællesskab, Det Schweiziske Forbund og Fyrstendømmet Liechtenstein
          om Fyrstendømmet Liechtensteins tiltrædelse af aftalen mellem Den Europæiske
          Union, Det Europæiske Fællesskab og Det Schweiziske Forbund om Det Schweiziske
          Forbunds associering i gennemførelsen, anvendelsen og udviklingen af
          Schengenreglerne, der henhører under det område, der er nævnt i artikel 1, litra C, i
          afgørelse 1999/437/EF sammenholdt med artikel 3 i Rådets afgørelse 2011/350/EU19.
   (12)   I betragtning af situationens hastende karakter i forbindelse med covid-19-pandemien
          bør denne forordning træde i kraft på tredjedagen efter offentliggørelsen i Den
          Europæiske Unions Tidende.
   (13)   Den Europæiske Tilsynsførende for Databeskyttelse og Det Europæiske
          Databeskyttelsesråd er blevet hørt i overensstemmelse med artikel 42 i Europa-
          Parlamentets og Rådets forordning (EU) 2018/172520 og afgav udtalelse den […] —
   VEDTAGET DENNE FORORDNING:
                                                     Artikel 1
   Artikel 3 i forordning (EU) 2021/954 affattes således:
                                                    "Artikel 3
   Denne forordning træder i kraft på tredjedagen efter offentliggørelsen i Den Europæiske
   Unions Tidende.
   Den finder anvendelse fra den 1. juli 2021, og så længe forordning (EU) 2021/953 finder
   anvendelse."
                                                     Artikel 2
   Denne forordning træder i kraft på tredjedagen efter offentliggørelsen i Den Europæiske
   Unions Tidende.
   18
           Rådets afgørelse af 28. januar 2008 om indgåelse, på Det Europæiske Fællesskabs vegne, af aftalen
           mellem Den Europæiske Union, Det Europæiske Fællesskab og Det Schweiziske Forbund om Det
           Schweiziske Forbunds associering i gennemførelsen, anvendelsen og udviklingen af Schengenreglerne
           (EUT L 53 af 27.2.2008, s. 1).
   19
           Rådets afgørelse af 7. marts 2011 om indgåelse, på Den Europæiske Unions vegne, af protokollen
           mellem Den Europæiske Union, Det Europæiske Fællesskab, Det Schweiziske Forbund og
           Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den
           Europæiske Union, Det Europæiske Fællesskab og Det Schweiziske Forbund om Det Schweiziske
           Forbunds associering i gennemførelsen, anvendelsen og udviklingen af Schengenreglerne, navnlig for
           så vidt angår afskaffelsen af kontrollen ved de indre grænser og personbevægelser (EUT L 160 af
           18.6.2011, s. 19).
   20
           Europa-Parlamentets og Rådets forordning (EU) 2018/1725 af 23. oktober 2018 om beskyttelse af
           fysiske personer i forbindelse med behandling af personoplysninger i Unionens institutioner, organer,
           kontorer og agenturer og om fri udveksling af sådanne oplysninger og om ophævelse af forordning (EF)
           nr. 45/2001 og afgørelse nr. 1247/2002/EF (EUT L 295 af 21.11.2018, s. 39).
DA                                                       8                                                       DA
 ---pagebreak---    Denne forordning er bindende i alle enkeltheder og gælder umiddelbart i medlemsstaterne i
   overensstemmelse med traktaterne.
   Udfærdiget i Bruxelles, den […].
   På Europa-Parlamentets vegne              På Rådets vegne
   Formand                                   Formand
DA                                             9                                             DA